Hrvatski sabor
20110302

Ja ovo spominjem ovdje zato što u želji da imamo jednak odnos prema žrtvama, da imamo pravičan odnos prema stradalnicima, onda se između ovog o čemu danas govorimo i ovog što sam ja ovdje sada spominjao mora uspostaviti odgovarajuća ili racionalna ili kako god hoćete relacija, jer je ta relacija zapravo kriterij za jednak odnos prema svim stradanjima. Ima još jedna stvar koju ću ja ovdje spomenuti. Ja ne mogu tvrditi da to jeste baš tako, ali upravo zbog ove relacije neminovno se otvara pitanje je li stanje ovih spomenika koje sam ja ovdje izvolio ili usudio se nabrojati, je li to očitovanje prema NOB-u, je li to očitovanje prema antifašizmu. Jako bih volio da nije. Jako bih volio da nije. Ali kad govorimo o ovim stvarima i ovim iz današnje teme i ovim mojim uvjetno rečeno i onim sutrašnjim koje će netko drugi izgovarati s ovim naslovom pijetet stradalnicima, jasno je da se tu nužno stvaraju javne poruke, pobuđuju emocije o jako važnim stvarima.